cyanic-selkie/wikianc huggingface dataset:
கலந்துலா அருவி
கலந்துலா அருவி (Kalandula Falls) அங்கோலா நாட்டின் மலஞ்சே மாகாணத்திலுள்ள கலந்துலா நகராட்சியில் அமைந்துள்ளது. முன்னதாக இந்த அருவி தியூக்கு டி பிராகானா அருவி என்ற பெயரால் அழைக்கப்பட்டு வந்தது. உலுகாலா ஆற்றின் மேல் இந்நீர்வீழ்ச்சி 105 மீட்டர் (344 அடி) உயரமும் 400 மீட்டர் (1,300 அடி) அகலமும் கொண்டு வீழ்கிறது. லுவாண்டாவிலிருந்து 360 கி.மீ. தொலைவில் இருக்கும் கலந்துலா அருவி ஆப்பிரிக்காவின் மிகப்பெரிய நீர்வீழ்ச்சிகளில் ஒன்றாகும்.
புற இணைப்புகள்
பகுப்பு:அங்கோலா
பனாமாவின் பூச்சந்தி
வலது|thumb|450x450px| பனாமாவின் இஸ்த்மஸ் பனாமாவின் நிலச்சந்தி ( Istmo de Panamá ), வரலாற்று வாயிலாக தாரியெனின் நிலச்சந்தி எனவும் அழைக்கபெறும் இது, கரிபியன் கடலுக்கும் பசிபிக் பெருங்கடலுக்கும் இடையில் அமைந்துள்ள குறுகிய நிலப்பரப்பாகும், அஃது வடக்கு மற்றும் தென் அமெரிக்காவை இணைக்கிறது. இது பனாமா நாடு மற்றும் பனாமா கால்வாய் ஆகியவற்றைக் கொண்டுள்ளது. பல நிலச்சந்தி போலவே, இது சிறந்த திறஞ்சார்ந்த மதிப்பின் இருப்பிடமாகும்.
2.8 பத்துலட்ச ஆண்டுகள் முன்னே, இந்நிலச்சந்தி அட்லாண்டிக் மற்றும் பசிபிக் பெருங்கடற்களைப் பிரித்து உருவானது மற்றும் வளைகுடா நீரோட்டத்தையும் உருவாகியது.
வரலாறு
கரிபியன் கடற்கரையில் பயணம் செய்யும் போது வாஸ்கோ நீஸ் டி பால்போவா தென் கடல் பற்றி அவ்விடம் வாழ்வோரிடம் கேட்டறிந்தார். செப்டம்பர் 25, 1513 அன்று அவர் பசிபிக் பகுதியைக் கண்டார். 1519 ஆம் ஆண்டில் பனாமா நகரம் பசிபிக் கடற்கரையில் ஒரு சிறிய மரபுவழி குடியேற்றத்திற்கு அருகில் நிறுவப்பட்டது. பெரு நாடு கண்டறியப்பட்டப் பிறகு, இவ்விடம் முதன்மை வணிக துறைமுகமாகவும், ஆட்சியமைப்பு மையமாகவும் உருவானது. 1671 ஆம் ஆண்டில் வெல்ஷ் கொள்ளையர் ஹென்றி மோர்கன் கரிபியன் பக்கத்திலிருந்து பனாமாவின் நிலச்சந்தியை கடந்து நகரத்தை அழித்தார். இந்நகரம் மேற்கே சில கிலோமீட்டர்கள் தள்ளி ஒரு சிறிய தீபகற்பத்தில் இடம் மாற்றப்பட்டது. பழைய நகரமான பனாமே விஜோவின் இடிபாடுகள் பாதுகாக்கப்பட்டு 1997 இல் யுனெஸ்கோ உலக பாரம்பரிய தளமாக அறிவிக்கப்பட்டன.
உயிர்க்கோளம்
இரு பெரும் நிலப்பரப்புகளுக்கு இடையே இணைக்கும் பாலமாக, பனாமாவின் உயிர்க்கோளம் வடக்கு மற்றும் தென் அமெரிக்காவிலிருக்கும் விலங்கினங்கள் மற்றும் தாவரங்களால் நிரம்பியுள்ளது. சான்றாக, நிலச்சந்தியின் பகுதியில் 978 க்கும் மேற்பட்ட பறவையினங்கள் உள்ளன. வெப்பமண்டல காலநிலை, ஏராளமான பெரிய மற்றும் ஒளிமிகு வண்ண உயிரினங்கள், பூச்சிகள், நீர்நில வாழ் விலங்குகள், பறவைகள், மீன்க்ள் மற்றும் ஊர்வனவற்றை ஊக்குவிக்கிறது. ஒரு மலைத்தொடரால் அதன் நீளத்துடன் பிரிக்கப்பட்டுள்ள இந்நிலத்தின் வானிலை, பொதுவாக அட்லாண்டிக் (கரீபியன்) பக்கத்தில் ஈரமாகவும், பசிபிக் பக்கத்தில் ஈரம் மற்றும் வறண்ட பருவங்களாக தெளிவான பிரிவைக் கொண்டுள்ளது.
மேற்கோள்கள்
பகுப்பு:பனாமா பகுப்பு:நடு அமெரிக்கா
வெள்ளீயம்(IV) புரோமைடு
டின்(IV) புரோமைடு  இரசாயன சேர்மத்தின்  வாய்ப்பாடு SnBr4. இது ஒரு நிறமற்ற, குறைந்த உருகுநிலை உடைய திண்மம். சாதாரண வெப்பநிலையில் டின் மற்றும் புரோமின் வினைபுரிந்து SnBr4 தயாரிக்கப்படுகிறது. : Sn + 2Br2 → SnBr4 SnBr4  ஈந்தணைவிகளுடன் 1:1 மற்றும் 1:2 என்ற சிக்கலானப் பொருட்களை உருவாக்குகிறது. எ. கா., டிரைமெத்தில்பாசுபீன் உடன் பின்வருவனவற்றை உற்பத்தி செய்கிறது.SnBr4.P(CH3)3 மற்றும் SnBr4.2P(CH3)3.
மேற்கோள்கள்
பகுப்பு:புரோமைடுகள் பகுப்பு:உலோக ஆலைடுகள் பகுப்பு:வெள்ளீய சேர்மங்கள்
மிளைப் பெருங்கந்தன்
மிளைப் பெருங்கந்தன் சங்ககாலப் புலவர்களில் ஒருவன். இவன் அரசன். கந்தனார் எனச் சிறப்பிக்கப்படாமையால் அரசன் என்கிறோம். இப்புலவரது பாடல்கள் மூன்று உள்ளன. அவை குறுந்தொகை 136, 204, 234 ஆகியவை.
மிளை என்பது காவல்காடு. காவல்காடு உள்ளதோர் ஊர்.
குறுந்தொகை 136
தலைவன் தன் பாங்கனுக்குச் சொல்கிறான்.
'காமம் காமம் என்ப, காமம் அணங்கும் பிணியும் அன்றே' உருத்துச் சினம் கொள்வதோ சினம் தணிதலோ அதில் இல்லை. யானை குளகை மென்று மதம் கொள்வது போல அதற்கென்று தனிப் பாணி உண்டு.
குறுந்தொகை 204
பாங்கன் தலைவனுக்குச் சொல்கிறான்.
குறுந்தொகை 234
கிழத்தி தன் தோழிக்குச் சொல்கிறாள்.
முல்லை மலரும் மாலைக் காலத்தைதான் மாலை என்று பொதுவாகச் சொல்வார்கள். துணைவர் பிரிந்திருக்கும் காலத்தில் தனித்திருக்கும் பெண்களுக்குச் சேவல் கூவும் விடியற் காலமும், பட்டப் பகலுங்கூட வருத்தம் தரும் மாலைதான்.
இவற்றையும் காண்க
மிளைக் கந்தன்
மிளைவேள் தித்தன்
தமிழ்நாடு சட்டப்பேரவை எதிர்க்கட்சித் தலைவர்
தமிழ்நாடு சட்டப்பேரவைக்கு நடைபெறும் தேர்தலில் ஆளுங்கட்சிக்கு அடுத்த நிலையில் அதிகத் தொகுதிகளில் வெற்றி பெறும் கட்சி பிரதான எதிர்க்கட்சி என்கிற தகுதியைப் பெறுகிறது. இத்தகுதியைப் பெற அந்தக் கட்சி குறைந்தது 24 தொகுதிகளிலாவது வெற்றி பெற்றிருக்க வேண்டும். பிரதான எதிர்க்கட்சியின் பேரவைக்குழுத் தலைவர் தமிழ்நாடு சட்டப்பேரவையினால் அங்கீகரிக்கப்பட்ட தமிழ்நாடு சட்டப்பேரவை எதிர்க்கட்சித் தலைவர் என்று அழைக்கப்படுகிறார். தமிழ்நாடு அரசின் சட்டப்பேரவைத் துணைத்தலைவருக்குரிய தகுதியை எதிர்க்கட்சித் தலைவராக உள்ளவர் பெறுகிறார்.
மிளைப் பெருங்கந்தன்
இவற்றையும் காண்க
பகுப்பு:சங்கப் புலவர்கள் பகுப்பு:சங்ககால அரசர்கள்
தமிழ்நாடு சட்டப்பேரவை எதிர்க்கட்சித் தலைவர்
தற்போது (2021 முதல்) சட்டமன்றத் எதிர்க்கட்சித் தலைவராக, எடப்பாடி க. பழனிசாமி உள்ளார்.
மேற்கோள்கள்
பகுப்பு:தமிழக அரசியல் பகுப்பு:தமிழ்நாடு அரசு
இராமசாமிக் கவிராயர்
இராமசாமிக் கவிராயர் பாடியனவாக 12 பாடல்கள் அச்சேறியுள்ளன. அவற்றில் பதினோரு பாடல்கள் மணலி இராமன் என்னும் காதலன் மாட்டுத் தலைவி அவனது மாலையை வாங்கிவரும்படித் தோழியரைத் தூது அனுப்புவதாக சில பாடல்களும், குருகு, அன்னம் முதலானவற்றைத் தூது விட்டதாக கூறும் பாடல்களும் அமைந்துள்ளன. கடைசியில் உள்ள பாடல் வெறிவிலக்கல் என்னும் துறை பற்றியதாக உள்ளது.
அவனை வள்ளல் என்று காட்டுவதற்காக ஒரு பாடல் அவன் பெயரைக் கன்னன் என்று குறிப்பிடுகிறது. இராமன் என்னும் அவன் பெயரை இலங்கையை வென்றோன் மருகன் என்று ஒரு பாடல் குறிப்பிடுகிறது. குருகினைத் தூது விடும் பாடல் ஒன்று அவனை வரதுங்கராமன் என்று குறிப்பிடுகிறது. அவன் மனையைத் தேராக்கித், தன் மகனைத் தேரோட்டியாக்கித், தன் பேரக்குழந்தைகளைத் தேர்க்காலாக்கித், தன்னை ஒரு அம்பாக்கிக்கொண்டு என்மேல் எய்கிறான் என்று தலைவி கூறுவதாக ஒரு பாடல் உள்ளது. புதுவை முத்துகுமர தொண்டன் என்பவர் போல் கவி பாட முடியாது என்று ஒரு பாடல் குறிப்பிடுகிறது. கலசைத் தெய்வசிகாமணி என இவன் பெயரை ஒரு பாடல் தெரிவிக்கிறது. பருத்திப் பொதியில் இட்ட தீயைப் போலக் காமம் தன்னை வருத்துதாகக் கூறும் உவமை புதுமையாகவும் சிறப்பாகவும் உள்ளது.
அடிக்குறிப்பு
பகுப்பு:தமிழ்ப் புலவர்கள்
திருவிடைமருதூர்
திருவிடைமருதூர் (ஆங்கிலம்:Thiruvidaimarudur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் அமைந்த திருவிடைமருதூர் வட்டம் மற்றும் திருவிடைமருதூர் ஊராட்சி ஒன்றியம் ஆகியவற்றின் தலைமையிடம் அமைந்த பேரூராட்சி ஆகும்.
இவ்வூரில் உள்ள திருவிடைமருதூர் மகாலிங்கேஸ்வரர் கோயில் புகழ்பெற்றது. இந்த ஊருக்கு அருச்சுனம் என்னும் பெயரும் உண்டு. வேதாரண்யம் விளக்கழகு, திருவாரூர் தேரழகு, திருவிடைமருதூர் தெருவழகு, மன்னார்குடி மதிலழகு என்ற முதுமொழி மூலமாக இவ்வூரின் பெருமையை உணரமுடியும்.
அமைவிடம்
தஞ்சாவூரிலிருந்து 38.00  கிமீ தொலைவில் உள்ள திருவிடைமருதூர் பேரூராட்சிக்கு அருகில் கும்பகோணம் 9 கிமீ; மயிலாடுதுறை 27 கிமீ; ஜெயங்கொண்டம் 39 கிமீ; மன்னார்குடி 47 கிமீ தொலைவில் உள்ளது.
பேரூராட்சியின் அமைப்பு
12.5 சகிமீ பரப்பும், 15  வார்டுகளும், 91   தெருக்களும் கொண்ட இப்பேரூராட்சி  திருவிடைமருதூர் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.
அரசு அலுவலகங்கள்
ரயில்வே ஸ்டேசன், துணை அஞ்சல் நிலையம், வட்டாட்சியர் அலுவலகம், காவல் துணை கண்காணிப்பாளர் அலுவலகமும், கிளைச்சிறையும், சார்பதிவாளர்அலுவலகமும், அரசுகருவூலம் உள்ளிட்ட பல அரசு அலுவலகங்கள் உள்ளன. பாரத ஸ்டேட் வங்கி, இந்தியன் வங்கி, சிட்டி யூனியன் வங்கி, கரூர் வைஸ்யா வங்கி, கனரா வங்கி, போன்ற வங்கிகளும் உள்ளன. ஒன்றிய தலைநகரமாகவும், சட்டமன்ற தொகுதியாகவும் திகழ்கிறது.
திருநீலக்குடி சப்தஸ்தானம்
திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம், திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.
வெளி இணைப்புகள்
பகுப்பு:தஞ்சாவூர் மாவட்டத்தில் உள்ள பேரூராட்சிகள்
அன்பே ஆருயிரே (2005 திரைப்படம்)
இதே பெயரில் 1975 இல் வெளிவந்தது: அன்பே ஆருயிரே (1975 திரைப்படம்).
அன்பே ஆருயிரே திரைப்படம் 2005 ஆம் ஆண்டு வெளிவந்த தமிழ்த் திரைப்படமாகும்.S.J. சூர்யா இயக்கத்தில் வெளிவந்திருக்கும் இத்திரைப்படத்தின் கதாநாயகனாக படத்தின் இயக்குனரே நடித்திருப்பது குறிப்பிடத்தக்கது.
கதை
காதலியான மதுவுடன் வாழும் சிவா காதலியிடம் பலமுறை சண்டைகள் செய்து கொள்கின்றார்.பின் அவருடன் அன்புடன் இருகின்றார்.திடீரென மது தனக்கு நெடுநாட்களாக இருந்த ஆசையான புதிதாக ஒரு உணவு விடுதியைக் கட்டி எழுப்புவதே என அவர் காதலனிடம் கூறுகின்றார்.ஆனால் இவரின் புதிய சிநேகிதனாக சேர்ந்திருப்பவரின் யோசனைகள் மூலமே இவர் அவ்வாறு கூறுகின்றார் என சந்தேகத்திற்கு உள்ளாகும் சிவா மதுவிடம் இருந்து பிரிந்து செல்கின்றார்.இருவரும் பின்னைய காலங்களில் அவர்களுடைய நல்ல மனம் கொண்ட இருவரின் ஆவிகளாலும் சேர்க்கப்படுகின்றனர்.
வெளியிணைப்புகள்
பகுப்பு:2005 தமிழ்த் திரைப்படங்கள்‎ பகுப்பு:ஏ. ஆர். ரகுமான் இசையமைத்த திரைப்படங்கள் பகுப்பு:சந்தானம் நடித்த திரைப்படங்கள்
புதுவை மலர் (சிற்றிதழ்)
புதுவை மலர் இலங்கை கொழும்பிலிருந்து 1972ம் ஆண்டில் வெளிவந்த ஒரு மாத இதழாகும்.
உள்ளடக்கம்
இலங்கை முஸ்லிம் எழுத்தாளர்களின் ஆக்கங்களைத் தாங்கி இவ்விதழ் வெளிவந்துள்ளது. கவிதைகள், கட்டுரைகள், கதைகள், ஆய்வுக் கட்டுரைகள், இஸ்லாமிய கொள்கை விளக்கக் கட்டுரைகள், வினாவிடைகள், வாசகர் பக்கம், இஸ்லாமிய உலக செய்தி ஆய்வுகள் என்பன இதில் உள்வாங்கப்பட்டிருந்தன.
ஆதாரம்
பகுப்பு:இலங்கை இசுலாமியத் தமிழ் இதழ்கள்
ஜாக்சன் துரை (திரைப்படம்)
ஜாக்சன் துரை 2016 ஆவது ஆண்டில் வெளியாகவுள்ள ஒரு இந்தியத் தமிழ்த் திரைப்படமாகும். தரணி தரன் இயக்கத்தில், சித்தார்த் விபின் இசையமைத்துள்ள இத்திரைப்படத்தில் சத்யராஜ், சிபிராஜ், பிந்து மாதவி ஆகியோர் முக்கிய வேடங்களில் நடித்துள்ளனர். இப்படத்தில் கருணாகரன் முக்கிய வேடத்தில் நடித்துள்ளார்.
பாடல்கள்
சித்தார்த் விபின் இசையமைத்துள்ள இத்திரைப்படத்தில் இடம்பெற்றுள்ள பாடல்களை தரணி தரன், அரவிந்த் தேவராஜ், மோகன்ராசன் ஆகியோர் எழுதியுள்ளனர்.
வெளியீடு
இப்படத்திற்கான செயற்கைக்கோள் ஒளிபரப்பு உரிமையை சன் தொலைக்காட்சி வாங்கியுள்ளது.
வெளியிணைப்புகள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:யோகி பாபு நடித்த திரைப்படங்கள் பகுப்பு:சிபிராஜ் நடித்த திரைப்படங்கள்
சியாங்யியாங்கைட்டு
சியாங்யியாங்கைட்டு (Xiangjiangite) என்பது (Fe3+, Al) என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். சீனாவின் சியாங் இயாங் நதிக்கு அருகில் கிடைத்த காரணத்தால் இக்கனிமத்திற்கு சியாங்யியாங்கைட்டு என்ற பெயர் வைக்கப்பட்டது. சியாங்யியாங்கைட்டு கனிமம் கதிரியக்கத் தன்மை கொண்டதாகும்.
மேற்கோள்கள்
பகுப்பு:பாசுப்பேட்டு கனிமங்கள் பகுப்பு:நாற்கோணவமைப்புக் கனிமங்கள்
நின்னையூர் தர்மராஜர் கோயில்
நின்னையூர் தர்மராஜர் கோயில் தமிழ்நாட்டில் விழுப்புரம் மாவட்டம், நின்னையூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வில்லியம் செசில்
வில்லியம் செசில் (William Cecil, 3rd Marquess of Exeter, பிறப்பு: ஏப்ரல் 30 1825), இறப்பு: சூலை 14 1895), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளில் கலந்து கொண்டுள்ளார். 1846-1851 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1825 பிறப்புகள் பகுப்பு:1895 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
நோர்மன் நோட்டன்
நோர்மன் நோட்டன் (Norman Norton, பிறப்பு: மே 11 1881, இறப்பு: சூன் 27 1968), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 14 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1881 பிறப்புகள் பகுப்பு:1968 இறப்புகள்
கரடி ஊராட்சி
கரடி ஊராட்சி (Karadi Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருக்கோவிலூர் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1280 ஆகும். இவர்களில் பெண்கள் 629 பேரும் ஆண்கள் 651 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பானர்ஜி (நடிகர்)
பானர்ஜி (Banerjee) (பிறப்பு மகந்தி வேணு பானர்ஜி ) ஓர் இந்திய நடிகராவார். இவர் முதன்மையாக தெலுங்குத் திரைப்படங்களில் பணியாற்றுகிறார். திரைப்படங்களில் 40 ஆண்டுகளுக்கும் மேலான அனுபவம் கொண்ட இவர் உதவி இயக்குநராக தனது வாழ்க்கையைத் தொடங்கினார். பல படங்களில் இவர் நாயகனுக்கு எதிரியாகவும் துணை வேடங்களிலும் நடித்துள்ளார்.
ஆரம்ப கால வாழ்க்கை
இவர், விசயவாடாவின் கவர்னர்பேட்டையில் பிறந்தார். கொண்டப்பள்ளி கோட்டீசுவரம்மா நடத்திவந்த மாண்டிசோரி குழந்தைகள் பள்ளியில் படித்தார். இவரது தந்தை தகவல் மற்றும் ஒளிபரப்பு அமைச்சகத்தில் ஓர் அதிகாரியாக இருந்தார். அவர் தில்லிக்கு மாற்றப்பட்டதால், இவரும் தில்லியில் சிறிது காலம் தங்கினார். குண்டூரில் உள்ள ஏ.சி கல்லூரியில் இடைநிலைக் கல்வியை முடித்தார். அதன் பிறகு சென்னையில் விடுதி மேலாண்மையில் பட்டம் பெற்றார். பின்னர், இளங்கலை பட்டத்தையும் முடித்தார். பின்னர் விஜயநகரத்தில் உள்ள ஒரு நிறுவனத்தில் கிளை மேலாளராக பணியாற்றினார். இவருக்கு சென்னையில் வசிக்கும் ஒரு மூத்த சகோதரி உள்ளார். இவர் தனது மனைவி மற்றும் மகளுடன் ஐதராபாத்தில் வசித்து வருகிறார்.
தொழில்
இவர் ஆரம்பத்தில் உ. விசுவேசுவர ராவ் என்பவருடன் படங்களில் பணியாற்றத் தொடங்கினார்.
வெளி இணைப்புகள்
பகுப்பு:கிருஷ்ணா மாவட்ட நபர்கள் பகுப்பு:தெலுங்குத் திரைப்பட நடிகர்கள்
கொங்கண் மண்டலம்
கொங்கண் (மராத்தி: कोकण), அல்லது கொங்கண் கடற்கரை அல்லது கரவாலி, மேற்கு தொடர்ச்சி மலைகளுக்கும், அரபுக் கடலுக்கும் இடைப்பட்ட, வடக்கிலிருந்து தெற்கே 530 கிமீ (330 மைல்) நீண்ட வளமான கடற்கரை மற்றும் மலைப் பகுதியாகும்.கொங்கண் வாழ் மக்கள்  கொங்கணிகள்என அழைக்கப்படுகின்றனர். மொழி கொங்கணி மொழியாகும். கொங்கண் மண்டலத்தின் கொங்கண் இருப்புப்பாதை புகழ்பெற்றது.
இந்தியாவின் மேற்கு கடலோரம் மகாராட்டிரா மாநிலத்தின் ராய்கரிலிருந்து கர்நாடக மாநிலத்தின் மங்களூர் வரை பரந்திருக்கும் கடலோர நிலப்பரப்பு ஆகும்.
கொங்கண் பொதுவாக மகாராட்டிரத்தின் ராய்கர், தாணே, மும்பை, ரத்னகிரி மாவட்டம், சிந்துதுர்க் மாவட்டங்களையும், கோவா மாநிலம் முழுவதும் மற்றும் கர்நாடக மாநிலத்தின் வட கன்னட மாவட்டம், தெற்கு கன்னட மாவட்டம் மற்றும் உடுப்பி மாவட்டங்களையும் குறிக்கும்.
இந்த மக்களின் உணவுப் பழக்கங்கள் (அரிசி & மீன்), பயிர்கள் (நெல், மாம்பழம், முந்திரி,பலா) மற்றும் உடல்வாகு (உயரம் மற்றும் கட்டு) இவற்றில் ஒற்றுமை காணலாம்.
வரலாறு
இந்திய விடுதலைக்குப் பின்னரும் மகாராட்டிரம் உருவானபின்னரும் மாவட்டங்களின் பெயர்களில் மாற்றமும் சில சேர்க்கைகளும் உண்டாயின. சில குறிப்பிடத்தக்க நிகழ்வுகள்:
மேலும் அறிய
பகுப்பு:மகாராட்டிர மண்டலங்கள் பகுப்பு:கோவா பகுப்பு:கொங்கணி மொழி பகுப்பு:கர்நாடகா
படைப்பின் தூண்கள்
thumb|படைப்பின் தூண்கள் right|thumb|அதிக தெளிவுத்திறன் கொண்ட புகைப்படம் right|thumb|அகச்சிவப்புக் கதிர் புகைப்படம் படைப்பின் தூண்கள் (Pillars of Creation) என்பது அபிள் விண்வெளித் தொலைநோக்கியால் புவியில் இருந்து 6500-7000 ly தொலைவில் உள்ள கழுகு நெபுலா என்று அழைக்கப்படும் விண்மீன்களிடை வாயு மற்றும் தூசு மண்டலத்தில் 1995 ஏப்ரல் 1 அன்று எடுக்கப்பட்ட புகைப்படத்தைக் குறிக்கும். மூன்று தூண்களை கொண்டதான இந்தப் பகுதியானது மிகவும் அதிக தகவல்களை தருகிறது. இப்படத்தில் ஊதா வண்ணம் ஆக்சிசனையும் சிவப்பு வண்ணம் சல்பரையும் பச்சை வண்ணம் நைட்ரசன் மற்றும்  ஹைட்ரசனையும் குறிக்கும். நெபுலா என்று அழைக்கப்படும் வாயு மற்றும் தூசு மண்டலம் புதிய புதிய நட்சத்திரங்களை உண்டாக்குவதால் படைப்பின் தூண்கள் என்ற பெயரை பெற்றது. கழுகு நெபுலாவை சுவிட்சர்லாந்தைச்ச் சேர்த்த விண்வெளி ஆராய்ச்சியாளர் ஜீன் பிலிப் லோய்ஸ் டி செசியாக்ஸ் என்பவர் 1745ஆம்  ஆண்டு கண்டுபிடித்தார். இப்புகைப்படத்தை அரிசோனா பல்கலைக்கழகத்தைச் சேர்ந்த வானியலாளர்கள் ஜெப் எசுட்டர், பவுல் இசுக்கோவன் ஆகியோர் எடுத்திருந்தனர். மீண்டும் இதன் அதிக தெளிவுத்திறன் கொண்ட புகைப்படமும்  அகச்சிவப்புக் கதிர் புகைப்படங்கள் 2011 இல் ஐரோப்பிய விண்வெளி நிறுவனத்தின் எர்செல் விண்ணாய்வகத்திலும், பின்னர் 2014 இல் அபிளினாலும் எடுக்கப்பட்டது.
வெளி இணைப்புகள்
பகுப்பு:1995 படைப்புகள் பகுப்பு:விண்வெளித் தொலைநோக்கிகள்
சீனாவின் தொடர்பாடல் பல்கலைக்கழகம்
வளாகம்
இந்த பல்கலைக்கழகம் 116.88 எக்டேர் பரப்பளவில் அமைந்துள்ளது. இது பெய்ஜிங்கின் சாவோயாங் மாவட்டத்தில் உள்ளது. இங்கு மாணவர்களுக்கும், ஆசிரியர்களுக்கும் தங்கும் விடுதிகள் உள்ளன. அலுவலகக் கட்டிடம், திரையரங்கம், ஆய்வகங்கள் ஆகியனவும் உள்ளன.
வேற்று மொழிகள்
இந்த பல்கலைக்கழகத்தில் 30 வேற்று மொழிகளைக் கற்பிக்கின்றனர். அவை:
இணைப்புகள்
பகுப்பு:தமிழ்மொழி வகுப்புகள் உள்ள பல்கலைக்கழகங்கள்
புத்தூரணி ஊராட்சி
புத்தூரணி ஊராட்சி (Puthurani Gram Panchayat), தமிழ்நாட்டின் சிவகங்கை மாவட்டத்தில் உள்ள கண்ணங்குடி  ஊராட்சி ஒன்றியத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
1599
1599 (MDCCCLXXIX) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் திங்கட்கிழமையில் ஆரம்பமான ஒரு ஆண்டாகும்.
அக்ரைலேட்டு
பயன்
அக்ரைலேட்டுகளும் மெத்தக்ரைலேட்டுகளும் பலபடிநெகிழிகளில் பொதுவான ஒற்றைப் படிகளாகும். மெத்தக்ரைலிக் அமிலத்தின் உப்புகளும் எசுத்தர்களும் மெத்தக்ரைலேட்டுகள் எனப்படுகின்றன. அக்ரைலேட்டு பலபடிகளை உருவாக்குவதில் இவை முக்கியப்பங்கு வகிக்கின்றன. இரட்டைப் பிணைப்புகள் உயர் வினைத்திறன் கொண்டவை என்பதால் அக்ரைலேட்டுகள் எளிதில் பலபடியாகின்றன. சமீபத்தில், அக்ரைலேட்டு-சார்பு பன்முக சில்படிம சில்செசுகியுவாக்சைம்களின் கரிம-கனிம கலப்பு மீநுண் கட்டுருப்புத் தொகுதிகள் எஇமையாகத் தயாரிக்கப்பட்டு அவற்ரின் தூய்மையான நிலையில் பிரிக்கப்பட்டன. கலப்பு பலபடி மீநுண் தொகுப்புகள் தயாரிப்பதற்கு இவை மிகப்பயனுள்ள ஒற்றைப் படிகளாகும்.
இயற்கையில் தோற்றம்
முன்னுயிரிகள் போன்ற ஓரணு இரைவிழுங்கிகளிடமிருந்து பாதுகாத்துக் கொள்ள கடல்மிதவைத் தாவரங்கள் இதைப் பயன்படுத்த அறிவுறுத்தப்பட்டுள்ளது. தாக்கப்படும் பொழுது இவற்றில் டைமெத்தில்சல்போனியோபுரோப்பியோனேட்டு லையேசு உடைந்து டைமெத்தில்சல்போனியோபுரோப்பியோனேட்டு மற்றும் அக்ரைலேட்டு சேர்மங்களாக மாறுகிறது.
மேற்கோள்கள்
பகுப்பு:ஒற்றைப்படிகள் பகுப்பு:அக்ரைலேட்டு எசுத்தர்கள் பகுப்பு:கார்பாக்சிலேட்டு எதிர்மின் அயனிகள்
புள்ளாகவுண்டம்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொங்கண், பர்கினோ பாசோ
கொங்கண்  பர்கினோ பாசோவின் தென்மேற்கு பகுதியில் உள்ள கோமோ பிராவின்ஸ் சிடரடோகுவைச் சேர்ந்த ஒரு கிராமம். கிராமத்தின் மக்கட்தொகை 223.
References
பகுப்பு:புவியியல்
என் அண்ணன்
என் அண்ணன் 1970 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா மற்றும் பலரும் நடித்திருந்தனர்.
வெளி இணைப்புகள்
பகுப்பு:1970 தமிழ்த் திரைப்படங்கள்‎ பகுப்பு:எம். ஜி. ஆர். நடித்துள்ள திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:ஜெயலலிதா நடித்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள்
வீரகேரளம்புதூர் வடக்கு வாழ் செல்வியம்மன் கோயில்
வீரகேரளம்புதூர் வடக்கு வாழ் செல்வியம்மன் கோயில் தமிழ்நாட்டில் திருநெல்வேலி மாவட்டம், வீரகேரளம்புதூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வடக்குவாச் செல்வி அம்மன் சன்னதியும், வடக்கு செல்வியம்மன், விநாயகர் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
நிகர் அகமது
நிகர் அகமது (Nigar Ahmed) பாக்கித்தான் நாட்டைச் சேர்ந்த ஒரு  பெண்கள் உரிமை ஆர்வலர் ஆவார். இவர் பெண்கள் நடவடிக்கை மன்றம் மற்றும் அவுரத் அறக்கட்டளையை நிறுவினார். 2017 ஆம் ஆண்டு பிப்ரவரி மாதம் 24 ஆம் தேதியன்று தன்னுடைய 72 ஆவது வயதில் இறந்தார்.
வீரகேரளம்புதூர் வடக்கு வாழ் செல்வியம்மன் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் கொடைவிழர முக்கிய திருவிழாவாக நடைபெறுகிறது.
நிகர் அகமது
ஆரம்ப வாழ்க்கை மற்றும் கல்வி
நிகர் அகமது 1945 ஆம் ஆண்டு லாகூரில் ரியாசுதீன் அகமது மற்றும் அக்தர் ஆகியோருக்கு பிப்ரவரி மாதம் 16 ஆம் தேதியன்று மகளாகப் பிறந்தார். தனது ஆரம்பக் கல்வியை இயேசு மற்றும் மேரி கன்னி மடம் பள்ளியில் பெற்றார். லாகூர் நகரிலுள்ள அரசு கல்லூரியில் பொருளாதாரத்தில் முதுகலைப் பட்டம் பெற்றார். அரசுக் கல்லூரி நாடகக் கழகத்தின் உறுப்பினராகவும் பின்னர் பிரபல பத்திரிகையான இராவியின் ஆசிரியராகவும் இருந்தார். பின்னர் பொதுநலவாய உதவித்தொகையில் கேம்பிரிட்ச்சில் உள்ள நியூ ஆல் கல்லூரிக்குச் சென்றார். அங்கிருந்து திரும்பி வந்த பிறகு, இவர் குவாய்ட்-இ-அசாம் பல்கலைக்கழகத்தில் பொருளாதாரம் கற்பித்தார்.
வீரகேரளம்புதூர் வடக்கு வாழ் செல்வியம்மன் கோயில்
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நிகர் அகமது
பெண்ணியம்
1981 ஆம் ஆண்டு கராச்சியில் பெண்கள் செயல் மன்றத்தை உருவாக்கிய உடனேயே, நிகர் அகமது 1982 ஆம் ஆன்டில் இசுலாமாபாத்து மற்றும் லாகூர் அத்தியாயங்களைத் தொடங்கினார்   ஏறக்குறைய பதினாறு ஆண்டுகள் இசுலாமாபாத்தில் வாழ்ந்தபோது, பெண்கள் இயக்கத்தில் தொடர்ந்து ஈடுபட்டார். சியா உல் அக்கின் சர்வாதிகார சகாப்தத்தில் மறைந்த செக்லா சியாவுடன் இணைந்து 1986 ஆம் ஆண்டு அவுரத் அறக்கட்டளையை நிறுவினார்.
இறப்பு
2001 ஆம் ஆண்டு நிகர் அகமதுவுக்கு பார்கின்சன் நோய் இருப்பது கண்டறியப்பட்டது. 2017 ஆம் ஆண்டில், மார்பு நோய்த்தொற்றால் பாதிக்கப்பட்டு இவர் லாகூரில் உள்ள மருத்துவமனையில் அனுமதிக்கப்பட்டார். அங்கு அவர் இறந்தார்.
விருதுகள்
2005 ஆம் ஆண்டில் இவரது பெயர் அமைதிக்கான நோபல் பரிசுக்கு பரிந்துரைக்கப்பட்டது.
2010 ஆம் ஆண்டில் இவர் மொக்தர்மா பாத்திமா சின்னா வாழ்நாள் சாதனையாளர் விருதைப் பெற்றார்.
எட்வர்ட் குபேர்
கிளெமென்செடு எடுவர்ட் குபேர்  (Clemencedu Edouard Goubert, சூலை 29, 1894 - ஆகத்து 14, 1979) புதுச்சேரியின் முன்னாள் மேயரும் முதல் முதலமைச்சரும் ஆவார். சூலை 1, 1963 முதல் செப்டம்பர் 11, 1964 வரை முதல்வராக பணியாற்றினார். துவக்கத்தில் பிரெஞ்சு ஆட்சி நீட்டிப்பிற்கு ஆதரவாக இருந்த குபேர் பின்னர் இணைப்பிற்கான போராட்டத்தில் இணைந்தது பிரெஞ்சு ஆட்சிப்பகுதிகள் விடுதலை அடைந்த இந்தியாவுடன் இணைய உறுதுணையாக அமைந்தது.
மரணம்
எட்வார்ட் கவுபர்ட், 1979ஆம் ஆண்டு ஆகத்து மாதம் 14 அன்று கர்நாடகாவின் பெங்களூர் மாவட்டத்தில் ஆஷோவில் இறந்தார்.
வார்சா பல்கலைக்கழகம்
வார்சா பல்கலைக்கழகம் ((Uniwersytet Warszawski, (University of Warsaw) 1816-ஆம் ஆண்டு நிறுவப்பட்ட, போலந்திலுள்ள மிகப் பெரிய பல்கலைக்கழகமாகும். இப்பல்கலைக்கழகம், வெவ்வேறான துறைகளில் 37 வகையான பாட திட்டங்களை அளிக்கிறது. மேலும் மானுடவியல், தொழில்நுட்பம், அறிவியல் ஆகிய துறைகளில் நூற்றுக்கும் அதிகமான சிறப்புப் பயிற்சிகளை வழங்குகிறது.
மேற்கோள்கள்
பகுப்பு:போலந்தின் பல்கலைக்கழகங்கள் பகுப்பு:தமிழ்மொழி வகுப்புகள் உள்ள பல்கலைக்கழகங்கள்
பலகாலி
பலகாலிகள் என்பன கணுக்காலிகள் என்னும் தொகுதியின் ஒரு துணைத்தொகுதி. இதில் ஆயிரங்காலிகள் எனப்படும் மரவட்டைகளும், நூறுகாலிகள் எனப்படும் பூரான் வகைகளும் அடங்கும். இத்துணைத் தொகுப்பில் 13,000 வகையான இனங்கள் உள்ளன. இவை யாவும் நிலத்தில் வாழ்வன;. ஆங்கிலத்தில் இத்துணைதொகுதியின் பெயர் மிரியாப்பாடு(Myriapoda). மிரியாடு (myriad) என்றால் பத்தாயிரம் (10,000) என்று பொருள். பாடு (pod) என்றால் கால், ஆனால் எந்த பலகாலிகள் (மிரியாபாடுகளின்) கால்களின் எண்ணிக்கையும் ஆயிரங்கால்களைத் தாண்டுவதில்லை. பொதுவாக இவற்றிற்கு ஏறத்தாழ 750 ஐத் தாண்டுவதில் இருந்து ஏறத்தாழ 10 கால்களுக்கும் குறைவாகக் கூட இருக்கும். அமெரிக்காவில் உள்ள கலிபோர்னியாவில் இருக்கும் இல்லாக்மெ பிளெனைப்ஸ் என்னும் மரவட்டையினத்துக்கு பொதுவாக 600 கால்களுக்கும் குறைவாகவே இருக்கும், ஆனால் 750 கால்களை உடைய ஒன்றைப் பற்றி குறிப்புகள் உள்ளன பலகாலிகளுக்கு எளிய அமைப்புக் கண்களும் இரட்டை உணர்விழைகளும் உண்டு.
பலகாலிகள் பெரும்பாலும் ஈரப்பதம் உள்ள காடுகளில் பெரிதும் காணப்படுகின்றன. இவை காடுகளில் விழுந்து அழுகும் தாவரங்களை பயனுடையவாறு உயிர்வேதியியல் முறையில் பிரிக்க உதவுகின்றன. , ஆனால் சில வகைகள் புல்வெளிகளிலும், வறண்ட நிலங்களிலும், இன்னும் சில பாலைவனங்களிலும் காணப்படுகின்றன. பெரும்பாலன பலகாலிகள் இலைதழை உண்ணிகள், ஆனால் பூரான்கள் மட்டும் இரவில் இரைதேடுவன.
மேற்கோள்கள்
பகுப்பு:கணுக்காலிகள்
எதிர்சமச்சீர் உறவு
கணிதத்தில், ஒரு கணத்தில் வரையறுக்கப்பட்ட ஈருறுப்பு உறவு எதிர்சமச்சீர் (antisymmetric) எனில், அக்கணத்தின் வெவ்வேறான உறுப்புகளைக் கொண்ட எந்தவொரு சோடி உறுப்புகளிலும் ஒரு உறுப்பு மற்றொன்றோடு உறவு கொண்டிருக்கும் நிலையில், இரண்டாவது உறுப்பு முதல் உறுப்புடன் உறவு கொண்டிருக்காது.
X கணத்தில் வரையறுக்கப்பட்ட ஈருறுப்பு உறவு R எதிர்சமச்சீர் எனில்:
கணிதக் குறியீட்டில்:
அல்லது சமானமாக,
எடுத்துக்காட்டுகள்
x, y இரு மெய்யெண்கள்.
A, B என்ற இரு கணங்களில், A இல் உள்ள உறுப்புகள் அனைத்தும் B இலும், B இல் உள்ள உறுப்புகள் அனைத்தும் A இலும் இருக்குமானால், A , B இரண்டும் ஒரே உறுப்புகளைக் கொண்டிருக்கும். அதாவது அவையிரண்டும் சமகணங்கள்:
மேற்கோள்கள்
பகுப்பு:கணித உறவுகள்
சுருட்டுமடுப்பு
வடிவியல் மற்றும் பிரதேசவியல் கணிதவியலில், சுருட்டுமடுப்பு என்பது காகிதத் தாள் அல்லது இரு பரிமாண பன்மடங்கு  தாள், சீரற்ற உருத்திாிபு பெற்று வெவ்வேறு அடர்த்தியுடைய முகடுகள் மற்றும் அம்சங்களுடன் முப்பரிமாண வடிவமைப்பை விளைவிக்கும். சுருட்டி கசக்கிய கட்டமைப்புகளுடைய வடிவியல் என்பது பரப்பியலில் ஆர்வமுடைய கணிதவியலாளரின் பாடமாகும். சுருட்டி கசக்கிய காகித பந்துகளை படிக்கும் பாேது  அமுக்கு வலிமை இருக்கும் பாேது வியக்கத்தக்க சிக்கலான வடிவமைப்புகளை உருவாக்குகிறது. அவை மடிப்புகளிடையே உள்ள தட்டையான ப்ளாட்களின் உராய்வு  இடைவினைகளின் மூலம் உருவானதாகும். அடர்த்தியாேடு தாெடர்புடைய மிகையான அமுக்கு வலிமை பொருட்கள் அறிவியல் மற்றும் இயந்திர பொறியியல் துறைகளில்  சிறப்பு பாடமாகும்.
சுருட்டுமடுப்பின் முக்கியத்துவம்
சுருட்டு மடுப்பு மூலம் ஒரு தாளை பேக்கிங் செய்வது ஒரு சிக்கலான நிகழ்வு ஆகும். இது பொருள் அளவுருக்கள் மற்றும் பேக்கிங் நெறிமுறையை சார்ந்தது ஆகும். அப்படி தாளின் சுருட்டு மடுப்பு தன்மையானது,   சுருள், காகிதம் மற்றும் பாலி-உறைகளின் தன்மையை பாெறுத்து மாறுபடுகிறது. இதை பொருளின் மடிப்பை அடிப்படையாகக் காெண்டு விளக்கலாம்.
உடுப்பிட்டி மகளிர் கல்லூரி
உடுப்பிட்டி மகளிர் கல்லூரி இலங்கையின் வட மாகாணத்தில் யாழ்ப்பாண மாவட்டத்தில் வடமராட்சிப் பகுதியில் உடுப்பிட்டி என்ற ஊரில் அமைந்துள்ள பாடசாலை ஆகும். இப்பாடசாலை 1868 மே 07 இல் அமெரிக்க மிசனரிகளினால் ஆரம்பிக்கப்பட்ட இந்தப் பாடசாலை இன்று க.பொ.த உயர்தரம் வரை வகுப்புக்களை கொண்டுள்ளது. இங்கு உயர்தரத்தில் உயிரியல், கணிதம், வர்த்தகம். கலை ஆகிய நான்கு பிரிவுகளும் கற்பிக்கப்படுகின்றன.
பகுப்பு:யாழ்ப்பாண மாவட்டப் பாடசாலைகள்
குடகு மக்கள்
குடகு மக்கள் (Kodava people) குடகு என்ற சொல் இரண்டு தொடர்புடைய பயன்பாடுகளுக்காக உள்ளது. முதலாவதாக, இது குடகு மொழி மற்றும் கலாச்சாரத்தின் பெயர். அதைத் தொடர்ந்து குடகுவிலிருந்து பல சமூகங்கள் உள்ளன. இரண்டாவதாக, குடகு மொழி பேசும் சமூகங்கள் மற்றும் பிராந்தியத்திற்குள் (குடகு மாவட்டம்) அது ஆதிக்கம் செலுத்தும் குடகு மக்களை விவரிக்கிறது. குடாவாக்கள் (குடகு, கூர்க்கள் என ஆங்கிலமயமாக்கப்பட்டவை), குடகு பகுதியிலிருந்து (தென்னிந்தியாவின் கர்நாடக மாநிலத்தில்) ஒரு ஆணாதிக்க இன-மொழி பழங்குடியினராகக் கருதப்படுகிறார்கள். அவர்கள் குடகு மொழியைப் பூர்வீகமாகப் பேசுகிறார்கள். பாரம்பரியமாக அவர்கள் தற்காப்பு பழக்கவழக்கங்களுடன் நிலம் வைத்திருக்கும் விவசாயிகள் ஆவர். அவர்கள் பிற குடும்ப திருமணத்தையும் சாதி அகமணத்தையும் கொண்டுள்ளார்கள். இந்தியாவில் உரிமம் இல்லாமல் துப்பாக்கிகளை எடுத்துச் செல்ல அனுமதிக்கப்பட்ட ஒரே மக்கள் இவர்கள் மட்டுமே.
தோற்றம்
thumb|ஒரு குடகு குடும்பம், 1875, ஜே. ஃபோர்ப்ஸ் வாட்சன் (நியூயார்க்கு பொது நூலகத்திலிருந்து) குடகு (பழங்குடி மக்கள், மொழி மற்றும் கலாச்சாரம்) மற்றும் கொடகு (நிலம்) ஆகிய சொற்கள் அறியப்படாத பொருளின் 'கொடா' என்ற ஒரே மூல வார்த்தையிலிருந்து வந்தவை. சிலர் இது 'மலைகள்' என்று கூறுகிறார்கள். மற்றவர்கள் 'மேற்கு' என்று அர்த்தம் என்று கூறுகிறார்கள். ஆனால் இரண்டுமே மேற்குத் தொடர்ச்சி மலையின் இருப்பிடத்துடன் தொடர்புடையவை. கொடகு பூர்வீக குடகு மொழியில் கொடவ நாடு என்று அழைக்கப்படுகிறது. சமூக உறுப்பினர்களை மற்ற பூர்வீகர்களால் குடவா என்றும் ஆங்கிலேயர்களால் கூர்க் என்றும் அழைக்கப்பட்டனர். இவர்கள் இன ரீதியாகவும் கலாச்சார ரீதியாகவும் வேறுபட்டவர்கள். பல நூற்றாண்டுகளாக, குடவர்கள் நெல் வயல்களை பயிரிட்டும், கால்நடைகளை பராமரித்தும், காபி தோட்டங்களில் பணி செய்தும், போரின் போது ஆயுதங்களை ஏந்தியும் வாழ்ந்து வருகின்றனர்
மேற்கோள்கள்
பகுப்பு:கர்நாடக வரலாறு
பெர்சி எக்ஸ்ஹம்
பெர்சி எக்ஸ்ஹம் (Percy Exham , பிறப்பு: சூன் 26 1859), இறப்பு: அக்டோபர் 7 1922), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1880-1883 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பெர்சி எக்ஸ்ஹம் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 6 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1825 பிறப்புகள் பகுப்பு:1895 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:1859 பிறப்புகள் பகுப்பு:1922 இறப்புகள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
3,3-பிசு (குளோரோமெத்தில்) ஆக்சிடேன்
3,3-பிசு (குளோரோமெத்தில்) ஆக்சிடேன் (3,3-Bis(chloromethyl)oxetane) என்பது C5H8Cl2O  என்ற வாய்ப்பாட்டைக் கொண்ட கரிம வேதியியல் சேர்மம் ஆகும். அமெரிக்க அரசு இச்சேர்மத்தை மிகவும் அபாயகரமான சேர்மம் என வகைப்படுத்தியுள்ளது. அமெரிக்காவின் அவசரகால திட்டமிடல் மற்றும் சமூக தகவலறியும் உரிமை சட்டம் (42 யு.எசு.சி 11002) பிரிவு 302 வரையறையிலும் இது உறுதிபடுத்தப்பட்டுள்ளது. தயாரித்தல், சேமித்தல் அல்லது குறிப்பிடத்தக்க அளவிற்கு அதைப் பயன்படுத்துதல் ஆகியவை கடுமையான கட்டுப்பாடுகளுக்கு உட்படுத்தப்படுகின்றன. இவ்வேதிப்பொருளை உட்கொள்ளுவதால் சிறுநீரக பாதிப்பு, கண்ணீர்வழிதல் மற்றும் இறப்பு ஆகியவற்றை சந்திக்க நேரிடும்.
3,3-பிசு (குளோரோமெத்தில்) ஆக்சிடேன் ஒரு பயனுள்ள பலபடிக்கு முந்தைய ஒருபடியாகும். உலகெங்கிலும் இதை ஓர் ஆற்றலமிகு பொருளாக இராணுவ பயன்பாடுகளுக்கு பயன்படுத்துவது தொடர்பான ஆய்வுகள் மேற்கொள்ளப்படுகின்றன. நடைமுறையில் பயன்படுத்தப்படும் உந்துபொருள் பிணைப்பிக்கு மாற்றாக இதைப் பயன்படுத்தும் திறன் மிக்க பொருளாகவும் கருதப்படுகிறது.
மேற்கோள்கள்
பகுப்பு:ஆக்சிடேன்கள் பகுப்பு:கரிமகுளோரைடுகள் பகுப்பு:கரிம ஆலைடுகள்
சீவநல்லூர் ஊராட்சி
சீவநல்லூர் ஊராட்சி (Seevanallur Gram Panchayat), தமிழ்நாட்டின் தென்காசி மாவட்டத்தில் உள்ள செங்கோட்டை ஊராட்சி ஒன்றியத்தில் அமைந்துள்ளது. இந்த ஊராட்சி, கடையநல்லூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2887 ஆகும். இவர்களில் பெண்கள் 1407 பேரும் ஆண்கள் 1480 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பூபாளம் (சிற்றிதழ்)
பூபாளம் இலங்கை,  மத்துகமையிலிருந்து 1982ம் ஆண்டில் வெளிவந்த ஒரு மாத இதழாகும்.
உள்ளடக்கம்
இலங்கை முஸ்லிம் எழுத்தாளர்களின் ஆக்கங்களைத் தாங்கி இவ்விதழ் வெளிவந்துள்ளது. கவிதைகள், கட்டுரைகள், கதைகள், ஆய்வுக் கட்டுரைகள், இஸ்லாமிய கொள்கை விளக்கக் கட்டுரைகள், வினாவிடைகள், வாசகர் பக்கம், இஸ்லாமிய உலக செய்தி ஆய்வுகள் என்பன இதில் உள்வாங்கப்பட்டிருந்தன.
ஆதாரம்
பகுப்பு:இலங்கை இசுலாமியத் தமிழ் இதழ்கள்
கதவு சந்தானம்
கதவு சந்தானம் என்றழைக்கப்படும் '''கே. ஆர். சந்தானகிருஷ்ணன்' (K. R. Santhanakrishnan'') ஒரு தமிழக ஓவியர் ஆவார். கதவுகளை கருப்பொருளாக கொண்டு பலவிதமான கதவு ஓவியங்களை வரைந்துள்ளார். அதனால் கதவு சந்தானம் என அறியப்படுகிறார்.
வாழ்க்கை வரலாறு
சந்தானக்கிருஷ்ணன் கும்பகோணம் ஓவியக் கல்லூரியில் இளங்கலை பயின்றார். இவர் சென்னை பல்கலைக்கழகத்தில் முதுகலைப் பட்டம் (மாஸ்டர் ஆஃப் பைன் ஆர்ட்ஸ்) பெற்றார். கதவு சந்தானம் என்ற பெயருக்கான காரணம் கதவுகள் குறித்து அவர் ஓவியம் வரைவது தான்.
ஓவியர் சந்தானம் தன்னுடைய வாழ்க்கையில் வைத்திருக்கும் இலட்சியமே கதவுகளைக் குறித்த ஓவியங்களை மட்டும் வரைவது என்பது தான். இந்தியாவின் பல்வேறு நகரங்களிலும், ஸ்பெயின், பார்சிலோனா போன்ற வெளிநாடுகளிலும் கண்காட்சிகள் நடத்தியிருக்கும் சந்தானம் சில விருதுகளையும் பெற்றிருக்கிறார்.
ஓவியம்
இவரது ஓவியங்கள் தமிழின மரபையும் அதில் ஒளிந்துள்ள அர்த்தங்களையும் எடுத்துரைக்கும், இந்த ஓவியம்.
விருதுகள்
2000ஆம் ஆண்டில் தமிழ் நாடு ஓவிய நுண்கலைக் குழு மற்றும் லலித் கலா அகாடமியின் மாநில விருதை பெற்றிருக்கிறார்.
வெளிப்புற இணைப்புக்கள்
பகுப்பு:தமிழக ஓவியர்கள்
1590கள்
1590கள் என்றழைக்கப்படும் பத்தாண்டு காலம் 1590ஆம் ஆண்டு துவங்கி 1599-இல் முடிவடைந்தது.
மேற்கோள்கள்
பகுப்பு:1590கள்
சாரதா ஆறு
சாரதா ஆறு (Sharda River), இமயத்தில் உள்ள நந்தா தேவி மலையின் கிழக்கு பகுதியில், 3,600 மீட்டர் உயரத்தில், இந்தியாவின் உத்தராகண்ட் மாநிலத்தின் பிதௌரகட் மாவட்டத்தில் உள்ள  காலாபானி பிரதேத்தில் உற்பத்தி ஆவதால், இதனை காளி ஆறு என்றும் அழைப்பர். உத்தராகண்ட் பகுதியில் இந்த ஆறு இந்தியா மற்றும் நேபாளத்திற்கு எல்லையாக உள்ளது.
இந்தியாப் பகுதியில் உற்பத்தியாகும் இந்த ஆறு கிழக்கே நேபாள மாநில எண் 7 வழியாக பாய்ந்து, பின் தென்மேற்காக திரும்பி, மீண்டும் இந்தியாவின் உத்தராகண்ட் மாநிலத்தில் பாய்கிறது. இதன் வடிநிலப் பகுதி 1,487 சதுர கிலோ மீட்டர் ஆகும். சாரதா ஆறு உத்தராகண்ட் மற்றும் உத்தரப் பிரதேச மாநிலங்கள் வழியாக 350 கிலோ மீட்டர் தொலைவு பாய்ந்து   இறுதியாக கங்கை ஆற்றின் துணை ஆறான காக்ரா ஆற்றில் கலக்கிறது. உத்தராகண்ட் மாநிலத்தில் இந்த ஆறு பாய்கையில் இதற்கு காளி ஆறு என்றும், தராய் பகுதியில் பாய்கையில் இதற்கு சாரதா ஆறு என்றும் அழைக்கப்படுகிறது.
உத்தராகண்ட் மாநிலத்தில் சாரதா ஆற்றின் குறுக்கே பல நீர்த்தேக்கங்கள் அமைக்கப்பட்டு, மின்சார உற்பத்திக்கு பல புனல் மின் திட்டங்கள் செயல்படுகிறது.
சாரதா ஆறு உற்பத்தியாகுமிடம் குறித்து இந்திய-நேபாள நாடுகளிடையே கருத்து வேற்றுமைகள் உள்ளது.
திருவிதாங்கோடு
திருவிதாங்கோடு (ஆங்கிலம்:Thiruvithankodu), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு பேரூராட்சி ஆகும்.
இவ்வூரில் இரண்டு முத்தாரம்மன் ஆலயங்களும், ஒரு சிவன் கோவிலும், மூன்று வினாயகர் கோவில்களும் காணப்படுகின்றன. ஏசுநாதர் தேவாலயமும், நான்கு மசூதிகளும் உள்ளன. இங்குள்ள [[படிக்கிணறு பிரசித்தி பெற்றது.
பேரூராட்சியின் அமைப்பு
5.2 சகிமீ பரப்பும், 18 வார்டுகளும், 82 தெருக்களும் கொண்ட இப்பேரூராட்சி பத்மநாபபுரம் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி                                    4469 வீடுகளும்,  18723  மக்கள்தொகையும் கொண்டது.
வரலாறு
முன்னர் திருவாங்கூர்-கொச்சி சமஸ்தானத்தின் தலைநகராக திருவிதாங்கோடு இருந்தது எனவும், திரு-விதான்-கோடு என்பது மருவியே திருவாங்கூர் ஆனது என்றும் திருவாங்கூர் மேனுவலில் கூறப்பட்டுள்ளது.
கல்வி & தொழில்
ஓர் அரசு நடுநிலைப் பள்ளியும், ஓர் அரசு உயர்நிலைப் பள்ளியும் உள்ளன. இங்கு ஒரு முன்மாதிரித் தொழிற்சாலை உள்ளது.
ஆதாரங்கள்
பகுப்பு:கன்னியாகுமரி மாவட்டத்தில் உள்ள பேரூராட்சிகள்
பூவிதழ் (சிற்றிதழ்)
பூவிதழ் இந்தியா, திருச்சியிலிருந்து 1946ம் ஆண்டில் வெளிவந்த ஒரு மாத இதழாகும்.
உள்ளடக்கம்
இந்திய எழுத்தாளர்களின் ஆக்கங்களைத் தாங்கி இவ்விதழ் வெளிவந்துள்ளது. கவிதைகள், கட்டுரைகள், கதைகள், ஆய்வுக் கட்டுரைகள், இஸ்லாமிய கொள்கை விளக்கக் கட்டுரைகள், வினாவிடைகள், வாசகர் பக்கம், இஸ்லாமிய உலக செய்தி ஆய்வுகள் என்பன இதில் உள்வாங்கப்பட்டிருந்தன.
பகுப்பு:இந்தியத் தமிழ் இதழ்கள்
இலங்கையின் கடல் வளம்
thumbnail|மீன்பிடிக்கச் செல்லும் மீனவர் இலங்கை, சுமார் 1760 கி. மீ நீளமுடைய கடற்கரையைக் கொண்டுள்ளது. கிட்டத்தட்ட 532000 சதுர கிலோமீற்றர் பரப்பளவுடைய கடற்பிரதேசத்தைக் கொண்டுள்ளது. இது தவிர 261000 ஹெக்டேயர் பரப்பளவுடைய உள்நாட்டு நீர் நிலைகளையும் கொண்டுள்ளது.
வளங்கள்
இருக்கும் இடத்திற்கும் கடற்கரைக்கும் இடையிலான தூரம், இருக்கும் இடத்தின் ஆழம் ஆகியவற்றைப் பொறுத்து இதன் வளங்கள் மூன்று வகைப்படும்.
கரையோர வளங்கள்
கடல் உற்பத்தி பொருட்களில் 95 சதவீதத்திற்கும் கடற்கரையோரப் பிரதேசங்களில் இருந்து பெற்றுக்கொள்ளப் படுபவையாகும். இங்கு காணப்படும் வர்த்தக முக்கியத்துவம் வாய்ந்த கடல் வாழ் உயரினங்களாவன
கரையோரத்தில் மீன் பிடிக்கப் பயன்படும் பாரம்பரிய மீன்பிடிச் சாதனங்கள்
தூரக்கடற் பிரதேச வளங்கள்
இங்கு மீனவர்கள் 6-7 நாட்கள் வரை தங்கி நின்று தலபத்து, சுறா, கொப்பரா போன்ற மீன்களைப் பிடிக்கின்றனர்.
ஆழ்கடல் வளங்கள்
நீள்தூண்டில் மூலமாக சுறா,சூரை போன்ற மீன்கள் ஆழ்கடலில் பிடிக்கப்படுகின்றன. மீன்களின் ஈரலிலிருந்து எண்ணெயை பெற்றுக்கொள்ள சுறா மீன்கள் அதிகமாக பிடிக்கப்படுகின்றன. கண்டமேடைப் பகுதியில் மீன்பிடித்த மீனவர்களுக்கு பன்னாள் மீன்பிடி காலங்கள் கிடைத்தமையால் ஆழ்கடலில் மீன்பிடிப்பதற்கான வாய்ப்பு கிட்டியுள்ளது. இக்கலங்களில் அதிக வசதிகள் காணப்படுவதால் நீண்ட நாட்கள் கடலில் தங்கி இருந்து மீன்பிடித்து அதிக விளைச்சலை பெறும் வாய்ப்பு கிட்டியுள்ளது.
கடற்தாவர வளங்கள்
இவை கடலின் மேற்பரப்பில் மிதந்து வாழும் மிகச்சிறிய தாவரங்களாகும். இவற்றை தாவரப் பிளாந்தன்கள் எனவும் அழைப்பர். கடலில் உள்ள உணவு வலைகளில் இவை முதலுற்பத்திகளாக விளங்குகின்றன. கிளமிடோமொனசு டயட்டம் இவ்வகையை சார்ந்தது ஆகும். இவை தவிர பெரிய தாவரங்களாக கருதப்படும் அல்காகளும்,கடற்புற்களும் இங்கு காணப்படும். அவற்றில் சில பின்வருமாறு :
கடற்சாதாளை
ஆழ்கடலில் காணப்படும் வேர், தண்டு, இலை என நன்கு வியத்தமடைந்த வித்துக்களை உற்பத்தி செய்யும் தாவரங்களே கடற்சாதாளைகள் எனப்படும். ஏனைய தாவரங்களும் விலங்குப் பிளாந்தன்களும் கடற்சாதாளைகளில் ஒட்டி வாழும்.இவ்வாறான கடற்சாதாளைகள் அதிகம் காணப்படுகின்ற பிரதேசங்கள் அதிக உற்பத்திக் கொள்ளளவைக் கொண்டிருப்பதால் கடற்சாதாளைகள் வளர்புப்பற்றி இலங்கையில் அதிக கவனம் செலுத்தப்பட்டு வருகிறது.
இலங்கையில் கூட்டமாக வளரும் முருகைக்கற்பாறைகள் மிக அழகாகக் காட்சியளிக்கும். இவை 4 m – 5.5m ஆழமான கடற்கரையை அண்மித்த பிரதேசங்களிலேயே வளர்கின்றன. இலங்கையில் முருகைக்கற்பாறைகள் காணப்படும் இடங்களாவன: மட்டக்களப்பு, திருகோணமலை, யாழ்ப்பாணம், காலி, மன்னார்.
களப்பு
தரைப் பிரதேசத்தை நோக்கிக் கடல் நீண்டிருத்தல் களப்பு எனப்படும்.நீர்கொழும்பு,மட்டக்களப்பு,புத்தளம்,புத்தளை,றக்கவை ஆகிய களப்புக்கள் இதற்கான உதாரணங்களாகும்.
பவளப்பாறைகள்
இலங்கையின் கடல்பகுதியில் காணப்படும் பவளப்பாறைகள், இலங்கைக்கு சுற்றுலா வருபவர்களைக் கவர்கின்றது.
மேற்கோள்களும் குறிப்புகளும்
பகுப்பு:இலங்கையின் புவியியல் பகுப்பு:நாடு வாரியாக நீர்நிலைகள் பகுப்பு:நாடு வாரியாக நீர்வளம்
இந்திய வரலாற்றுப் பேராயம்
இந்திய வரலாற்றுப் பேராயம் (Indian History Congress) என்பது மிகப்பெரிய இந்திய தொழில்முறை, கல்வியியில் வரலாற்றாசிரியர்களின் அமைப்பாகும். இதில் 35,000 உறுப்பினர்கள் உள்ளனர். இந்த அமைப்பானது 1935 இல் நிறுவப்பட்டது. இந்த அமைப்பில் புதியதாக ஒருவர் உறுப்பினராக வேண்டுமானால் புதிய விண்ணப்பதாரரின் பெயரை, ஏற்கனவே உள்ள சாதாரண அல்லது ஆயுள் கால உறுப்பினர்களால் முன்மொழியப்பட்டு உறுதிப்படுத்தப்பட வேண்டியது அவசிம்.
வரலாறு
பிரித்தானியர் ஆட்சியின் போது பூனா வரலாற்றாசிரியர்களால் அகில இந்திய தேசிய வரலாற்றாசிரியர்கள் பேராயம் நிறுவுவப்பட்டது. இதன் முதல் அமர்வு பூனாவில் உள்ள பாரத் இதிகாஸ் சன்சோதக் மண்டலில் 1935 இல் கூடியது. வரலாற்றாசிரியர்களான டத்தோ வாமன் போட்டார், சுரேந்திர நாத் சென் (பின்னர் இந்தியாவின் தேசிய ஆவணக் காப்பகத்தின் முதல் இயக்குநரானார்), சர் ஷஃபாத் அகமது கான் ஆகியோர் முதல் அமர்வில் கலந்து கொண்டனர்.
வரலாற்றாசிரியர்களான முகமது அபீப், சுசோபன் சர்க்கார், சையித் நூருல் அசன், ராம் சரண் சர்மா, ராதா கிருஷ்ண சவுத்ரி, சத்தீஷ் சந்திரா, பிபன் சந்திரா, ரூமிலா தாப்பர், இர்பன் அபீப், அதர் அலி, பருண் டே, இக்திதார் ஆலம் கான், பி. என். முகர்ஜி, கே. என். பணிக்கர், பிரஜாதுலால் சட்டோபாதயாய், திவிஜேந்திர நாராயண் ஜா, சுமித் சர்க்கார், சப்யசாச்சி பட்டாச்சார்யா, பிரீதம் சைனி ஆகியோர் இந்திய இந்திய வரலாற்றுப் பேராயத்துடன் நீண்ட காலம் தொடர்பு கொண்டவர்களாக உள்ளனர்.
விருதுகள்
'''எச். கே. பர்புஜாரி விருது'''
விஸ்வநாத் காசிநாத் ராஜ்வாடே விருது (இந்திய வரலாற்றில் பங்களிப்புக்காக வாழ்நாள் சாதனை)
வெளி இணைப்புகள்
பகுப்பு:இந்திய வரலாற்றுவரைவியல்
நிரஞ்சனி அகத்தியன்
நிரஞ்சனி அகத்தியன் (Niranjani Ahathian பிறப்பு: சூன் 8, 1986) ஓர் இந்தியத் திரைப்பட நடிகையும், ஆடைகலன் வடிவமைப்பாளரும், அழகுக்கலை ஒப்பனையாளரும் ஆவார். இவர் முக்கியமாக தமிழ்த் திரையுலகில் பணிபுரிகிறார். இவர் திரைப்பட இயக்குனர் அகத்தியனின் மகள் ஆவார். மஞ்சள் என்ற பிரத்தியேகமாக பெண்களுக்கான நவநாகரீக இணைய வழி ஆடையகத்தை நடத்தி வருகிறார். கண்ணும் கண்ணும் கொள்ளையடித்தால் படத்தை இயக்கிய இயக்குனர் தேசிங்கு பெரியசாமியை இவர் திருமணம் செய்து கொண்டார்.
தொழில்
இவர் முதலில் தமிழ், தெலுங்கு திரையுலகில் மிகவும் விரும்பப்பட்ட ஆடை வடிவமைப்பாளரான நளினி ஸ்ரீராமிடம் உதவியாளராக பணியாற்றினார். ஸ்ரீராமுடன் பணிபுரிந்து அனுபவத்தைப் பெற்ற பிறகு, நிரஞ்சனி அகத்தியன் தனது திறமையை முயற்சித்தார். இவர் சிகரம் தொடு (2014), காவிய தலைவன், கபாலி (2016) போன்ற முக்கிய படங்களில் பணியாற்றினார்.
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:சென்னை நடிகைகள் பகுப்பு:இந்தியத் திரைப்பட நடிகைகள் பகுப்பு:1990 பிறப்புகள் பகுப்பு:இந்தியப் பெண் அலங்கார வடிவமைப்பாளர்கள் பகுப்பு:வாழும் நபர்கள்
எங்க மாமா
பகுப்பு:1970 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:ஜெயலலிதா நடித்த திரைப்படங்கள்
ஏனாமில் வலிய ஆட்சி மாற்றம்
ஏனாமில் வலிய ஆட்சி மாற்றம்  (Coup d'état of Yanaon) 1954ஆம் ஆண்டு இந்தியாவில் இருந்த பிரெஞ்சுப் பகுதிகளை குறித்து தில்லியிலும் பாரிசிலும் உரையாடிக் கொண்டிருந்தபோது இந்தியா மற்றும் பிரான்சின் கவனத்தை ஈர்த்த ஒரு நிகழ்வாகும்.
பிரெஞ்சு ஆட்சியிலிருந்த ஏனாமின் பெரும்பான்மையானோர் பிரெஞ்சு அரசுக்கு ஆதரவாக இருந்தனர்; சமதம் கிருச்னாயா, காமிச்செட்டி சிறீ பரசுராம வரப்பிரசாத ராவ் நாயுடு, காமிச்செட்டி வேணுகோபால ராவ் நாயுடு, கள்ள வெங்கட ரத்தினம் போன்ற தலைவர்கள் தீவிர பிரஞ்சு ஆதரவாளர்களாக இருந்தனர். இருப்பினும் தடாலா ராஃபேல் ரமணய்யாவின் போராட்டத்தாலும் தலைமை பேராளராக விளங்கிய கேவல் சிங் தலையீட்டாலும் இந்தப் பகுதிகள் விடுதலை பெற்றிருந்த இந்தியாவுடன் இணைந்தன.
வலிய ஆட்சி மாற்றத்திற்கான காரணிகள்
பிரான்சின் இந்தியப்பகுதிகளின் விடுதலை மற்றும் இந்தியாவுடனான இணைப்பிற்கான போராட்டத்தின் ஒரு கட்டமே இந்த வலிய ஆட்சி மாற்றமாகும். எனவே பிரெசுப் பகுதிகளின் விடுதலைக்கான காரணங்களே இதற்கும் பொருந்தும். இருப்பினும் ஏனாமில் தாங்கள் விடுதலை பெற வேண்டும் என்ற எழுச்சியே இல்லாது இருந்தது என்பதே முக்கிய வேறுபாடாகும். புதுச்சேரியின் புதிய இந்திய பேராளராகப் பொறுப்பேற்ற கேவல் சிங் ஏப்ரல் 11, 1954 அன்று கண்டமங்கலத்தில் நிகழ்த்திய உரையில் பிரெஞ்சு இந்தியாவின் மிகச்சிறிய ஏனாமை விடுவிக்க தடாலா ராஃபேல் ரமணய்யா திட்டமிடலாம் என தூண்டியதாகக் கூறப்படுகிறது.
வன்முறைக்கு முன்னர்
திசம்பர் 10, 1953 அன்று தலைமைப் பேராளர் ஆர். கே. டண்டன் மாற்றப்பட்டு கேவல் சிங் பொறுப்பேற்றார். இவர் விடுதலை விரும்பிய செலியன் நாயக்கர் மற்றும் தடாலாவிற்குத் துணை நின்றார். கேவல் சிங் பிரெஞ்சு ஆதரவுத் தலைவர்களையும் சட்ட பேரவை உறுப்பினர்களையும் பிரித்து புதுதில்லிக்குக் கொண்டு சென்றார.
வி. சுப்பையா தலைமையில் இயங்கிய ஐக்கிய இயக்கம் பிரெஞ்சு-ஆதரவு எட்வர்ட் குபேரின் கட்சி மாற்றத்தால் வலுவடைந்தது. மார்ச் 18, 1954இல் புதுச்சேரி விடுதலை இயக்க வரலாற்றின் ஓர் மைல்கல்லாக அமைந்தது. அன்று புதுச்சேரி மேயரும் செயலாக்கக் குழு உறுப்பினர்களும் அண்மைய நகராட்சிகளும் இந்திய ஒன்றியம்|இந்தியாவுடன் எந்தவொரு வாக்கெடுப்புமின்றி இணைய முடிவு செய்ததை அறிவித்தனர். காரைக்காலின் அனைத்து கம்யூன்களும் உடனேயே இதைப் பின்பற்றின. இந்த முடிவை பிரதிநிதித்துவ அவை உறுதிபடுத்த வேண்டியிருந்தது.
பிரெஞ்சு இந்திய சோசலிசக் கட்சி இதற்கான முன்வரைவை தயாரிக்கையில் பிரெஞ்சு ஆளுனர் இதனைத் தவிர்க்க பேரவைக் கூட்டத்தை தள்ளி வைத்தார். இதனால் கோபமுற்ற சோசலிசத் தோழர்கள் ஒவ்வொரு கம்யூனாகக் கைபற்றி இறுதியில் புதுசேரியை பிடிக்கத் திட்டமிட்டனர். இந்தியப் பொதுவுடமைக் கட்சியும் நேரடி செயலுக்கு ஆதரவளித்தது. இத்திட்டத்தினபடி சோசலிச கட்சியினர் 1954ஆம் ஆண்டு மார்சு மாத்த்தின் கடைசிநாள் நெத்தலப்பாக்கம் காவல்நிலையத்தின் மீது இந்திய தேசியக் கொடியை பறக்க விட்டனர். நெத்திலப்பாக்கம் சுற்றியப் பகுதிக்கு ஓர் இடைக்கால அரசு எட்வர்டு குபேர் தலைமையில் அமைந்தது. இதன் எல்லைகளைச் சுற்றி இந்திய ஆயுதப் படை நிறுத்தப்பட்டது.
இதற்கிடையில் இந்திய அரசிற்கும் பிரெஞ்சு அரசிற்கும் புதுதில்லியிலும் பாரிசிலும் பேர உரையாடல் நடந்து கொண்டிருந்தது. ந்தியப் பேராளர் கேவல் சிங் கண்டமங்கலத்தில் அனைத்து மாநிலத் தலைவர்களையும் சந்தித்துப் பேசினார். நெத்திலப்பாக்கத்தில் உள்ள இடைக்கால அரசை பிரெஞ்சு அரசினர் இளக்காரமாகப் பேசுவதாகவும் உண்மையான விடுதலை வேண்டுமானால் நான்கு குடியேற்றங்களில் ஒன்றையாவது ஆக்கிரமிக்க வேண்டும் என்று கூறினார். இந்தச் சந்திப்பிலிருந்து தடாலாவை வீட்டில் இறக்கிவிட்டபோது கேவல் சிங் அவரிடம் தமது திட்டத்தைப் பற்றிய கருத்தைக் கேட்டார். இதனையடுத்து தடாலா ஏனாமை கைப்பற்ற திட்டமிட்டார்.
ஏப்ரல் 13,1 954 அன்று ஏனாம் வந்தடைந்த தடாலா அங்கிருந்த மக்களிடையே விடுதலை வேட்கை இல்லாதிருந்ததைக் கண்டார். ஏப்ரல் 14, 1954இல் அருகாமையில் இந்தியப் பகுதியில் ஆந்திராவின் கிழக்கு கோதாவரி மாவட்டத்தில் உள்ள காக்கிநாடா சென்று அங்கிருந்த மாவட்டத் தலைவர்களின் ஒத்துழைப்பைப் பெற முயன்றார். எந்தவொரு ஊக்கமும் கிட்டாது திரும்புகையில் பரம்பேட்டா சிற்றூரில் பிரெஞ்சுக் காவலர்கள் அவரை வழிமறித்தனர். தன்னிடமிருந்த துப்பாக்கியால் காற்றில் சுட்டு தப்பி ஓடினார். இந்தியப் பகுதியில் தஞ்சமடைந்தார்.
காக்கிநாடாவில் மீண்டும் இந்திய தேசிய காங்கிரசுக் கொடிகளை வாங்கி வீட்டுக்கு வீடு சென்று பரப்புரை ஆற்றினார். தனது புதிய தேசியவாத இளைஞர்களுடன் வாடகை சரக்குந்துகளில் காங்கிரசுக் கொடிகளைக் கையிலேந்தி ஏனாமில் மேடைப்பேச்சுகளை நடத்தினார். ஏனாமின் விடுதலைக்கு ஒத்துழைப்புத் தருமாறு மக்களை வேண்டினார்.
இதனால் பிரெஞ்சுக் காவல்படையினர் இந்திய சிற்றூர்ப் பகுதிகளில் தேடுதல் நடத்தினர். இது வரம்பு மீறிய செயல் என்று தடாலா கேவல் சிங்கிடம் முறையிட்டார். ஏனாம் நகரைச் சுற்றிலும் ஒலிபெருக்கிகளை அமைத்து நாட்டுப்பற்றுப் பாடல்களை ஒலிபரப்பினார். இடையிடையே ஏன் இந்தியாவுடன் ஏனாம் இணைய வேண்டும் என்று பரப்புரை செய்தார். ஏனாமிற்குள் சமதம் கிருச்னாயா போன்ற பிரெஞ்சு ஆதரவுத் தலைவர்கள் எதிர் பேரணிகளை நடத்தினர்.
சூன் துவக்கத்தில் புதுச்சேரி நிர்வாகத்தின் தலைமைச் செயலர் ஏனாமில் தங்கியுள்ள இரு ஐரோப்பிய அதிகாரிகளை இடமாற்றம் செய்துள்ளதாகத் தடாலாவிடம் தெரிவித்தார். இவர்களை இந்தியப் பகுதியில் தேசியவாதிகளிடமிருந்து காப்பாற்றி அனுப்ப வேண்டும் எனக் கேட்டுக்கொண்டார். அவ்வாறே அவர்களை பாதுகாப்புடன் காக்கிநாடா தொடர்வண்டி நிலையம் வரை உடனிருந்து அனுப்பி வைத்தார்.
ஆட்சிப் பறிப்பிற்கு ஆயத்தங்கள்
அனைத்து வெள்ளை பிரெஞ்சுத் தலைவர்களும் கூட்ட வன்முறைக்குப் பயப்படுவதை தெரிந்துகொண்ட இணைப்புவாதிகள் இதுதான் தக்கத் தருணம் என உணர்ந்தனர். காக்கிநாடாவிலுள்ள அலுவலர்கள், ஏனாமின் மேயர் மடிம்செட்டி சத்தியநாராயணா, யெர்ர ஜகன்னாத ராவ், காமிச்செட்டி ஸ்ரீ பரசுராம வரப்பிரசாத ராவ் நாயுடு போன்ற தலைவர்களுடனான கலந்துரையாடலின் அடிப்படையில் ஏனாம் நிர்வாகத்தைக் கைப்பற்ற ஏற்பாடுகள் செய்யலானார். இதனிடையே மடிம்செட்டி ஏனாமை விட்டு ஒடிவிட இணைப்பு போராளிகளின் கோபத்திற்கு ஆளாகி அவரது வீடு சூறையாடப்பட்டது. 78 அகவையுடைய மருத்துவர் சமதம் கிருச்னாயா இடைக்கால மேயராகப் பதவி ஏற்றார். இவர் பிரெஞ்சு அரசுக்கு ஆதரவாகவும் இணைப்பு வாதிகளுக்கு எதிராகவும் செயல்பட்டார். கவிஞரும் வரலாற்றாளரும் ஆயுர்வேத மருத்துவருமான சமதம் தெலுங்கிலும் பிரெஞ்சிலும் பல நூல்கள் எழுதியுள்ளார். ஏனாமில் பிரெஞ்சு அரசுக்கு வலிய ஆதரவு இருந்தமையால் இந்திய படைத்துறை தலையீடு தவிர்க்க முடியாததாக ஆயிற்று.